Феофан (Ашурков)

**Митрополит Феофан** (*тугач бирелгән исеме* **Иван Андрей улы Ашурков**, ; *[[1947 ел]]ның [[21 май|21 мае]], [[РСФСР]], [[Курск өлкәсе]], [[Дмитриев-Льговский|Дмитриев]] — [[2020 ел]]ның [[20 ноябрь|20 ноябре]], [[РФ]], [[ТР]], [[Казан]]*) — Рус православие чиркәве эшлеклесе, 2015—2020 елларда Казан һәм Татарстан митрополиты, Татарстан митрополиясе башлыгы, Казан епархиясенең идарәче әрхәрәе, Казан православие руханилары семинариясенең ректоры һәм ислам белеме кафедрасы мөдире. Черкесск (*[[2005 ел|2005]]*), Ставрополь (*[[2006 ел|2006]]*), Владикавказның (*[[2009 ел|2009]]*) шәрәфле ватандашы.

## Тәрҗемәи хәле
1947 елның 21 маенда Курск өлкәсе Дмитриев шәһәрендә эшче гаиләсендә туган. Урта мәктәпне тәмамлагач, Ырынбур өлкәсе Новотроицк шәһәрендәге укуханәдә «*электр белән эретеп ябыштыручы*» белгечлегенә укый, Сембер шәһәрендә хәрби хезмәт үтә, шунда православие храмына йөри башлый. 1969-1970 елларда Смоленск һәм Вязьма епископы Гедеон янында хезмәт куя.
Мәскәү руханилар семинариясен (*[[1972 ел|1972]]*), Мәскәү руханилар акамедиясен (МРА) (*[[1976 ел|1976]]*) тәмамлаган. МРАда «Бөек Василийның тәгълиматы» () темасына (богословие буенча) кандидатлык диссертациясе яклаган.

## Хезмәт юлы
1977-1982 елларда Иерусалимдагы (*[[Исраил]]*) Рус руханилар миссиясендә хезмәт итә.

1982-1984 елларда Мәскәүнең Торыйсын-Сергий лаврасы брадәрлегендә.

1984-1987 елларда Үзәк һәм Көньяк Америка экзархлыгы сәркатибе.

1987-1989 елларда Мәскәү патриархлыгының тышкы элемтәләр бүлегендә хезмәт куя.

1989-1993 елларда Александрия һәм бөтен Африка патриархы каршында Мәскәү патриархы экзархы.

1993-1999 елларда Мәскәү патриархлыгының тышкы элемтәләр бүлегендә рәис урынбасары.

1999-2000 елларда Антиохия һәм бөтен Көнчыгыш патриархы каршында Мәскәү патриархы вәкиле.

2000-2003 еллларда Магадан һәм Синегора кафедрасында (*епископлык*) хезмәт куя.

2003-2010 елларда Ставрополь һәм Кавказ кафедрасында хезмәт куя. Бесландагы фаҗигадә (*[[2004 ел]]ның [[1 сентябрь|1 сентябре]]*) арадашчы буларак катнаша.

2010-2011 елларда Владикавказ руханилар училищесы ректоры.

2011-2014 елларда Чиләбе һәм Златоуст кафедрасында хезмәт куя. 2012 елда яңа оештырылган Чиләбе митрополиясе башлыгы,  епархиясенең вакытлы идарәчесе.

2014-2015 елларда Сембер митрополиясе (*[[Сембер өлкәсе]]*) башлыгы.

2015-2020 елларда Казан һәм Татарстан митрополиты, Татарстан митрополиясе (*[[Татарстан]]*) башлыгы, Казан руханилар семинариясе ректоры, семинариянең исламны өйрәнү кафедрасы мөдире.

2020 елның 20 ноябрендә Казанда коронавирус инфекциясеннән вафат.
 
## Рухани дәрәҗәләре
* 1973 елда Мәскәүнең Торыйсын-Сергий лаврасы .
* 1973 елның декабрендә Феофан исеме белән монахлыкка күчә.
* 1974 елның гыйнварыннан иеродиакон.
* 1976 елдан иеромонах.
* 1979 елдан игумен.
* 1985 елдан архимандрит.
* 2000 елдан епископ.
* 2008 елдан архиепископ.
* 2012 елдан митрополит.

## Бүләкләре, мактаулы исемнәре
#### бүләкләр
* 1995 2нче дәрәҗә Ватан алдындагы хезмәтләр өчен ордены 
* 2000 Дуслык ордены (РФ) 
* 2005 «Осетия даны өчен» медале (Төньяк Осетия) 
* 2007 4нче дәрәҗә Ватан алдындагы хезмәтләр өчен ордены 
* 2017 3нче дәрәҗә Ватан алдындагы хезмәтләр өчен ордены — «*70 яшьлек юбилее хөрмәтенә*».
#### Чиркәү бүләкләре
* 2017 I дәрәҗә Изге Иннокентий (*Мәскәү һәм Коломна  митрополиты*) ордены — «*70 яшьлек юбилее хөрмәтенә*» .

## Сылтамалар
*  Мәскәү патриархлыгы рәсми сайтындагы сәхифәсе
*     Татарстан митрополиясенең «Татарстанда православие» мәгълүмати-агарту сайты

## Искәрмәләр


Төркем:Рус православие чиркәве митрополитлары
Төркем:Мәскәү руханилар академиясен тәмамлаучылар
Төркем:Шәхесләр:Татарстан
Төркем:Шәхесләр:Казан
Төркем:Ректорлар
Төркем:Казан руханилар академиясе укытучылары
Төркем:COVID-19 коронавирус авыруыннан вафат булучылар